เมื่อวันหยุดที่ผ่านมา ผมและเด็กๆไปเที่ยวฟาร์มจระเข้ สมุทรปราการกัน ตอนแรกกะว่าจะรีวิวเนื้อจระเข้ซะหน่อย แต่ไปกันสายเลยหมดครับ พวกเราจึงหาร้านอาหารแถวนั้นทาน โดยร้านที่ผมทานบ่อยสมัยก่อนก็คือ ร้าน สวนอาหารสมพงศ์ สาขาสมุทรปราการ แต่ช่วงหลังๆมานี้ผมไปทานที่สาขาเลียบทางด่วนรามอินทรา-อาจณรงค์ ... 

สวนอาหารสมพงศ์ ปากน้ำ สมุทรปราการ อยู่บนถนนศรีนครินทร์ ช่วงระหว่างวงแหวนรอบนอกกับถนนสุขุมวิท ร้านอยู่ฝั่งที่มุ่งหน้าไปถนนสุขุมวิท สมุทปราการครับ ร้านมีที่จอดรถบริการลูกค้า ที่นั่งในร้านมีทั้งที่เป็นห้องแอร์และไม่แอร์ เท่าที่ผมเห็นมีที่นั่งประมาณ 250- 260 ที่นะครับ ไม่แน่ใจว่ามีมุมอื่นอีกหรือป่าว ร้านนี้ได้เป็น "ของดีจังหวัดสมุทรปราการ" รับรองโดย หอการค้าจังหวัดสมุทรปราการ ด้วยครับ

อาหารร้านนี้รอไม่นานครับ สั่งไปไม่ถึง 10 นาทีอาหารก็ทะยอยกันมาเต็มโต๊ะเลยครับ (ตอนที่ผมทานมีลูกค้าอยู่ในร้านประมาณ 4-5 โต๊ะ) พนักงานในร้านเยอะเหมือนกัน การบริการก็มาตราฐานร้านสวนอาหารทั่วไปนะครับ พนักงานที่ประจำที่โต๊ะคอยเติมน้ำและเติมข้าวให้ตลอดครับ

เมนูที่ทานครั้งนี้มี ปลากระพงอบเกลือ 250 บาท (ราคาตามน้ำหนัก : 280บาท/กิโลกรัม) , ทอดมันกุ้ง 150 บาท , ลูกชิ้นปลากรายลวกจิ้ม 100 บาท , กุ้งแชบ๊วยอบวุ้นเส้น 250 บาท , ยำถั่วพู 120 บาท และ ออส่วน 190 บาท
...ออส่วน : มาเป็นจานแรกเลยครับ รอไม่เกิน 10 นาทีก็มาแล้ว รสชาติดีครับ จานใหญ่เหมือนกันครับ
...ยำถั่วพู : รสชาติใช้ได้ครับ ไม่เผ็ดมาก ยำมากลมกล่อมดีครับ
...ปลากระพงอบเกลือ : เป็นเมนูแนะนำของร้านนะครับ มาทุกครั้งต้องสั่งทกครั้ง ครั้งนี้ปลาตัวเล็กไปหน่อย เนื้อแน่นดี อบมาสุกทั่วทั้งตัว และที่สำคัญ น้ำจิ้มซีฟู้ดทีเด็ดของร้านยังคงทำให้เมนูปลานี้อร่อยเช่นเคย 
...ทอดมันกุ้ง : หน้าตาเปลี่ยนไปครับ รสชาติก็เปลี่ยนไปด้วย ไม่รู้สึกว่ากำลังกินทอดมันกุ้งคือไม่มีรู้สึกถึงเนื้อกุ้งอยู่ด้านใน เนื้อละเอียดเกินจนเหมือนลูกชิ้นครับ ผมได้ถามทางพนักงานว่าทำไมมันแปลกๆ พนักงานก็ยอมรับว่ามีการเปลี่ยนแปลงสูตรไม่นานมานี้ ลูกค้าประจำหลายคนเคยถามเหมือนกันครับ ... "แล้วจะเปลี่ยนสูตรทำไมนะ ของเก่าก็อร่อยอยู่แล้ว" ^^"
...ลูกชิ้นปลากรายลวกจิ้ม : เมนูนี้อย่าสั่งนะครับ ไม่อร่อยครับ เนื้อลูกชิ้นแหยะๆ จิ้มกับน้ำจิ้มก็พอช่วยผานไปได้จนหมดจานครับ สงสัยจะปรับสูตรอีกหรือปล่าว
...กุ้งแชบ๊วยอบวุ้นเส้น : รสชาติใช้ได้ครับ แต่ไม่เด็ดเหมือนเมื่อก่อน แม่ผมชอบทานเมนูนี้แต่ก็ทานไม่หมด จนต้องห่อที่เหลือกลับบ้านครับ

โดยรวมแล้วมื้อนี้แอบผิดหวังทั้งๆที่เป็นร้านที่ผมทานบ่อยในสมัยก่อน แต่ยังดีที่เมนูปลายังคงเด็ดเหมือนเดิม และราคาไม่แพงครับ